Oʻzbekiston Respublikasida atrof tabiiy muhitning davlat monitoringi toʻgʻrisidagi nizomga oʻzgartirish va qoʻshimchalar kiritish haqida
(resolution, 2022-03-07)

Atrof tabiiy muhitning davlat monitoringi tizimini takomillashtirish maqsadida Vazirlar Mahkamasi qaror qiladi: 1. Vazirlar Mahkamasining 2019-yil 5-sentabrdagi 737-son qarori bilan tasdiqlangan Oʻzbekiston Respublikasida atrof tabiiy muhitning davlat monitoringi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov va Oʻzbekiston Respublikasi Ekologiya va atrof muhitni muhofaza qilish davlat qoʻmitasi raisi N.N. Oblomuradov zimmasiga yuklansin. 1. 19-bandning birinchi xatboshisi quyidagi tahrirda bayon etilsin: “19. Ifloslanish manbalari monitoringi olib boriladigan xoʻjalik yurituvchi subyektlar roʻyxati Davlat ekologiya qoʻmitasi hududiy organlarining maʼlumotlari asosida Davlat ekologiya qoʻmitasi tomonidan shakllantiriladi (Oʻzbekiston Respublikasi Prezidenti huzuridagi Tadbirkorlik subyektlarining huquqlari va qonuniy manfaatlarini himoya qilish boʻyicha vakilni xabardor etish tartibida maʼlumot uchun taqdim etiladi) va tasdiqlanadi”. 2. 21-bandning ikkinchi xatboshisi quyidagi tahrirda bayon etilsin: “Davlat inspektorining qonuniy faoliyatiga toʻsqinlik qilganlik, shuningdek, uning koʻrsatmalarini bajarmaslik Oʻzbekiston Respublikasining Maʼmuriy javobgarlik toʻgʻrisidagi kodeksining 1976-moddasida nazarda tutilgan javobgarlikka sabab boʻladi”. 3. 23-bandning ikkinchi xatboshisidagi “unumdorlikni pasaytirishga” soʻzlari “ishlab chiqarish quvvatini kamaytirishga” soʻzlari bilan almashtirilsin. 4. 26-bandda: birinchi va ikkinchi xatboshilaridagi “hamjamiyat” soʻzi “majmui” soʻzi bilan almashtirilsin; uchinchi xatboshisidan “Oʻzbekiston Respublikasi” soʻzlari chiqarib tashlansin. 5. 27-bandning oltinchi va yettinchi xatboshilaridagi, 30-bandning ikkinchi va yettinchi xatboshilaridagi, 37-bandning oltinchi xatboshisidagi tegishli kelishikdagi “hamjamiyat” soʻzi tegishli kelishikdagi “majmui” soʻzi bilan almashtirilsin. 6. 32-bandda: ikkinchi xatboshisi “hamda” soʻzidan keyin “qonunchilik hujjatlarida belgilangan boshqa hududlarda,” soʻzlari bilan toʻldirilsin; toʻrtinchi xatboshisidan “Oʻzbekiston Respublikasi” soʻzlari chiqarib tashlansin. 7. 34-bandning beshinchi va oltinchi xatboshilaridan “Oʻzbekiston Respublikasi” soʻzlari chiqarib tashlansin. 8. 45-bandning birinchi xatboshisidagi “Qishloq” soʻzi “Suv” soʻzi bilan almashtirilsin. 9. 49-banddagi “shoʻrlanganligi, oʻt bosganligi, yerlarning pestitsidlar” soʻzlari “shoʻrlanganligi, yerlarning pestitsidlar” soʻzlari bilan almashtirilsin. 10. 69-bandning birinchi xatboshisi “akkreditatsiya qilingan” soʻzlaridan keyin “yoki texnik jihatdan malakaliligi maʼqullangan” soʻzlari bilan toʻldirilsin. 11. 72-band quyidagi tahrirda bayon etilsin: “72. Atrof tabiiy muhit monitoringi maʼlumotlari asosida: Davlat ekologiya qoʻmitasi har uch yilda Oʻzbekiston Respublikasida atrof tabiiy muhit holati va tabiiy resurslardan foydalanish toʻgʻrisidagi milliy maʼruzaning; Markaz har yili 15-maygacha atrof tabiiy muhit holati toʻgʻrisida byulletenning tayyorlanishini va nashr etilishini taʼminlaydi”.